האוסף המלכותי

[250px|ממוזער|שמאל|תצוגת האוסף המלכותי ב[ארמון בקינגהאם]]
**האוסף המלכותי** (באנגלית: **The Royal Collection**) הוא אוסף האמנות של משפחת המלוכה הבריטית. הוא נמצא בבעלותו של המונרך הבריטי, אך אינו חלק מרכושו הפרטי, אלא מנוהל על ידי "קרן הנאמנות האוסף המלכותי". האוסף כולל למעלה מ-7,000 ציורים, 40,000 ציורי מים ושרטוטים, ו-150,000 תחריטים אמנותיים, וכן שטיחי קיר, רהיטים, קרמיקה, ספרים ויצירות אמנות נוספות. שווי האוסף מוערך ביותר מ-10 מיליארד ליש"ט.

## מיקום

האוסף מפוזר בין מספר אתרים. חלקם, כמו ארמון המפטון קורט, פתוחים לקהל ואינם משמשים למגורי משפחת המלוכה. אתרים אחרים, כמו טירת וינדזור, נגישים באופן מוגבל בשל תפקידם כמעונות מלכותיים. בגלריית המלך בארמון בקינגהאם שבלונדון מוצגות תערוכות מתחלפות, וישנה גלריית המלך נוספת בארמון הולירוד באדינבורו.

## ראשית האוסף
מעט מאוד יצירות שרדו מתקופה שלפני שלטונו של הנרי השמיני. היסוד לאוסף הונח על ידי צ'ארלס הראשון, אשר רכש את האוסף של משפחת גונזגה ממנטובה, שכלל יצירות של רפאל, לאונרדו דה וינצ'י, טיציאן, קורג'ו, מנטניה ואחרים. נוסף על כך, התקבלו תרומות, כמו יצירות של אלברכט דירר. צ'ארלס הראשון היה חובב אמנות נלהב ותמך באמנים בני זמנו, במיוחד פטר פאול רובנס ואנתוני ואן דייק. לאחר הוצאתו להורג בשנת 1649, נמכרו רוב היצירות בתקופת הרפובליקה של אנגליה.

## המאה ה-17
במהלך הרסטורציה האנגלית הושבו חלק מהיצירות שנמכרו. ב-1660 קיבל צ'ארלס השני תרומה נדיבה מהרפובליקה ההולנדית, שכללה 28 ציורים מתקופת הרנסאנס ו-12 פסלים קלאסיים. צ'ארלס השני
המשיך לאסוף אמנות, וכאשר הגיעו לאנגליה אמנים הוגנוטים רבים, גדל באוסף מספר היצירות בסגנון צרפתי. מרי השנייה החלה לאסוף פורצלן, בעוד שבעלה, ויליאם השלישי, התעניין בעיקר בכלים מדעיים כגון שעונים וברומטרים.

## המאה ה-18
קרולינה, מרקיזת ברנדנבורג-אנסבך, אשתו של ג'ורג' השני, אספה יצירות אמנות מהמאה ה-16. בנם, פרדריק, נסיך ויילס, רכש בעיקר ציורים של אמנים צרפתים ופלמיים, כמו גספר פוסן, יאן ברויגל ופרנס הלס. הוא גם תמך באמני הרוקוקו, בהם יאקופו אמיגוני  ושארל-אנדרה ואן לו.

## המאה ה-19
ג'ורג' הרביעי היה אספן נלהב של אמנות, תכשיטים, רהיטים, פורצלן ונשק. בתקופתו גדל האוסף משמעותית, עם דגש על ציורים הולנדיים ופלמיים. כמו כן, הוא היה פטרון של אמנים עכשוויים, כמו ג'ורג' סטאבס ותומאס לורנס. ויקטוריה, ובעיקר בעלה אלברט, אספו יצירות עכשוויות ופסלים מודרניים. חלק גדול מהפריטים שנתקבלו בתקופה זו היוו את היסוד למוזיאון ויקטוריה ואלברט.

## המאה ה-20 ואילך
אדוארד השביעי אסף יצירות אמנות מדנמרק ויצר אוסף מרשים של יצירותיו של פטר קארל פברז'ה, כולל שלושה ביצי פברז'ה. ג'ורג' החמישי ומרי מטק הרחיבו את אוסף פברז'ה והתעניינו גם ביצירות אמנותיות ובספרים נדירים. בתקופת אליזבת השנייה בוצעו פרויקטים לשימור, קטלוג ותצוגה של האוסף. רכישות חדשות מתמקדות בהשלמת חלקים היסטוריים של האוסף יותר מאשר בהוספת יצירות עכשוויות.

## ניהול
המחלקה לאוסף המלכותי, ארגון צדקה רשום ואחת מחמש המחלקות של משק הבית המלכותי, אחראית על קטלוג, שימור, ניקוי, שחזור ותצוגת היצירות. בשנת 2011/12 העסיקה המחלקה 447 עובדים במשרה מלאה והכניסה 50.3 מיליון ליש"ט.

## גלריית תמונות נבחרות מתוך האוסף


קובץ:Sir Francis Grant (1803-78) - Queen Victoria (1819-1901) riding out - RCIN 400749 - Royal Collection.jpg|המלכה ויקטוריה רוכבת החוצה, פרנסיס גרנט
File:V&A - Raphael, St Paul Preaching in Athens (1515).jpg|"פאולוס הקדוש מטיף באתונה", רפאל, 1516 (בהשאלה למוזיאון ויקטוריה ואלברט)
קובץ:John Phillip (1817-67) - The Marriage of Victoria, Princess Royal, 25 January 1858 - RCIN 406819 - Royal Collection.jpg|נישואיה של ויקטוריה, הנסיכה המלכותית, ג'ון פיליפ
קובץ:Sir Peter Paul Rubens (1577-1640) and studio - The Wise Rule of James I - RCIN 408411 - Royal Collection.jpg|שלטונו הנבון של ג'יימס הראשון, פטר פאול רובנס
קובץ:Francis I, Emperor of Austria - Lawrence 1818-19.jpg|דיוקן פרנץ יוזף הראשון, קיסר אוסטריה, תומאס לורנס
File:Lucas Cranach d.Ä. - Apollo und Diana.jpg|"אפולו ודיאנה", לוקאס קראנאך האב, בסביבות 1526
File:Hans Holbein (II) - Sir Henry Guildford.jpg|דיוקן סר הנרי גילדפורד, הנס הולביין, 1527
File:Titian (c.1488-Venice 1576) and Workshop - Madonna and Child in a Landscape with Tobias and the Angel - RCIN 402863 - Royal Collection.jpg|המדונה והילד בנוף עם טוביה והמלאך, טיציאן,1535–1540
קובץ:The listening Housewife, by Nicolaes Maes.jpg|עקרת הבית המאזינה, ניקולאס מאס
File:Pieter Bruegel the Elder - Massacre of the Innocents - Google Art Project.jpg|"טבח החפים מפשע", פיטר ברויגל האב, 1565–1567
קובץ:Benjamin West (1738-1820) - The Oath of Hannibal - RCIN 405417 - Royal Collection.jpg|שבועת חניבעל, בנג'מין וסט
קובץ:Francesco Zuccarelli (Pitigliano 1702-Florence 1788) - Wooded Landscape with the Meeting of Isaac and Rebecca - RCIN 401454 - Royal Collection.jpg|נוף מיוער עם מפגש יצחק ורבקה, פרנצ'סקו צוקרלי
קובץ:Jacques-Laurent Agasse - Nubian Giraffe - Google Art Project.jpg|הג'ירפה הנובית, ציור שמן על בד מאת האמן השווייצרי ז'אק-לורן אגאס 
קובץ:Woman Reading a Letter 1660-1662 Gerard ter Borch II.jpg|המכתב, ציור מאת חרארד טר בורך
File:Michelangelo Merisi da Caravaggio (Milan 1571-Port' Ercole 1610) - The Calling of Saints Peter and Andrew - RCIN 402824 - Hampton Court Palace.jpg|"הקריאה של הקדושים פטרוס ואנדראס", קאראווג'ו, בערך 1602–1604
קובץ:David Teniers the Younger - Kermis on St George's Day - Google Art Project.jpg|חגיגת כפר ביום ג'ורג' הקדוש, דוד טנירס הבן
קובץ:Johannes Vermeer - Lady at the Virginal with a Gentleman, 'The Music Lesson' - Google Art Project.jpg|שיעור המוזיקה, יאן ורמיר
קובץ:Paul Sandby - Windsor Castle from Datchet Lane on a rejoicing night, 1768 - Google Art Project.jpg|טירת וינדזור ממעבר דאצ'ט בליל חגיגות, ציור מאת פול סנדבי
קובץ:John Martin - The Eve of the Deluge - WGA14146.jpg|ערב המבול, ג'ון מרטין
קובץ:Sir Thomas Lawrence - Pope Pius VII (1742-1823) - Google Art Project.jpg|דיוקן האפיפיור פיוס השביעי ציור מאת תומאס לורנס
קובץ:Abraham Cooper (1787-1868) - Fleur-de-lis - RCIN 407423 - Royal Collection.jpg|פלר דה ליס, אברהם קופר
File:Orazio Gentileschi 002.jpg|יוסף ואשת פוטיפר ציור מעשה ידי אורציו ג'נטילסקי משנת 1632
קובץ:Francesco Zuccarelli (Pitigliano 1702-Florence 1788) - River Landscape with the Finding of Moses - RCIN 405358 - Royal Collection.jpg|נוף הנהר עם משה בתיבה, פרנצ'סקו צוקרלי
File:Sir Anthony Van Dyck - Charles I (1600-49) - Google Art Project.jpg|"צ'ארלס הראשון בשלוש תנוחות", אנתוני ואן דייק, בערך 1635–1636


## לקריאה נוספת

* Christopher Lloyd, **Paintings in the Royal Collection**, Thames & Hudson Ltd, 31 Jan. 2000
* Michael Hall, H.R.H The Prince Of Wales, **Art, Passion & Power: The Story of the Royal Collection**, BBC Physical Audio, .December 7, 2017
* Anna Poznanskaya, Tim Knox, **The Queen's Pictures: Masterpieces from the Royal Collection**, Rizzoli Electa, November 15, 2022


## קישורים חיצוניים

* 

## הערות שוליים

קטגוריה:המלוכה הבריטית
קטגוריה:אוספים